polyglot-tagger/wikipedia-language-snippets-filtered huggingface dataset:
శిలాద్రవం అయిపోయినందున ఇకపై విస్ఫోటనం చెందదని శాస్త్రవేత్తలు భావించిన వాటిని అంతరించిపోయిన అగ్నిపర్వతాలు అంటారు. వీటికి ఉదాహరణలుగా పసిఫిక్ మహాసముద్రంలో ఎంపరర్ సీమౌంట్ చెయిన్ లో అనేక అగ్ని పర్వతాలు (గొలుసు తూర్పు చివరన కొన్ని అగ్నిపర్వతాలు చురుకుగా ఉన్నప్పటికీ), జర్మనీలో హోహెన్‌ట్వీల్, న్యూ మెక్సికోలో షిప్‌రాక్, నెదర్లాండ్స్లో జుద్వల్, ఇటలీలో మోంటే వల్చర్ వంటి అనేక అగ్నిపర్వతాలు ఉన్నాయి. స్కాట్లాండ్‌లోని ఎడిన్‌బర్గ్ కోట అంతరించిపోయిన అగ్నిపర్వతం పైన ఉంది.
తక్కువ విస్కోసిటీతో ఉండే లావా విస్ఫోటనం చెందినపుడు షీల్డ్ అగ్నిపర్వతాలు ఏర్పడతాయి. ఈ లావా బిలం నుండి చాలా దూరం ప్రవహిస్తుంది. అవి సాధారణంగా విపత్తులాగా పేలవు. తక్కువ చిక్కదనం ఉండే శిలాద్రవంలో సిలికా సాధారణంగా తక్కువగా ఉంటుంది కాబట్టి, షీల్డ్ అగ్నిపర్వతాలు ఖండాంలపై కంటే సముద్రాల్లోనే ఎక్కువగా కనిపిస్తాయి. హవాయి అగ్నిపర్వత గొలుసు షీల్డ్ శంకువుల శ్రేణి. ఐస్లాండ్‌లో కూడా ఇవి ఉంటాయి.
కిలావే, ప్రసిద్ధ హవాయి అగ్నిపర్వతం. 1983 నుండి 2018 వరకు దాదాపు నిరంతరాయంగా పేలుతూనే ఉంది. లావా నెమ్మదిగా నేల మీదికి ప్రవహిస్తూ ఉంది. అత్యంత పొడవైన లావా సరస్సు ఉంది.
ఎట్నా పర్వతం, సమీపంలోని స్ట్రోంబోలి. ఈ రెండు మధ్యధరా అగ్నిపర్వతాలు ప్రాచీన కాలం నుండి "దాదాపు నిరంతర విస్ఫోటనం"లో ఉన్నాయి
అధిక చిక్కదనం ఉండే లావా నెమ్మదిగా విస్ఫోటనం చెందినపుడు లావా గోపురాలు ఏర్పడతాయి. మౌంట్ సెయింట్ హెలెన్స్ మాదిరిగా ఇవి మునుపటి అగ్నిపర్వత విస్ఫోటనపు బిలం లోపల ఏర్పడవచ్చు. లాసెన్ పీక్ వలె స్వతంత్రంగా కూడా ఏర్పడవచ్చు. స్ట్రాటోవోల్కానోస్ మాదిరిగా, అవి భయంకరమైన, విస్ఫోటనాలను ఉత్పత్తి చేయగలవు. కాని వాటి లావా ఉద్భవించే బిలం నుండి ఎక్కువ దూరం ప్రవహించదు.
2018 మే జూన్‌లలో, ప్రపంచవ్యాప్తంగా భూకంప పర్యవేక్షణ సంస్థలు భూకంప సంకేతాలను కనుగొన్నాయి. అవి ఓ విచిత్రమైన హమ్మింగ్ ధ్వనిని సృష్టించాయి. ఆ సంవత్సరం నవంబరులో కనుగొన్న కొన్ని సిగ్నళ్ళు 20 నిమిషాల పాటు సాగాయి. 2019 మేలో నిర్వహించిన ఒక సాగర శాస్త్ర అధ్యయనంలో మాయోట్టి తీరంలో నీటి అడుగున అగ్నిపర్వతం ఏర్పడడం వల్ల శబ్దాలు వచ్చాయని తేలింది.
బురద అగ్నిపర్వతాలు లేదా మట్టి గోపురాలు భూమి విసర్జించిన ద్రవాలు, వాయువుల నుండి తయారవుతాయి. అయితే, వీటి ఏర్పాటుకు కారణమయ్యే ఇతర ప్రక్రియలు కూడా ఉన్నాయి. బురద అగ్నిపర్వతాల్లో అతిపెద్ద నిర్మాణాలు 10 కిలోమీటర్ల వ్యాసం, 700 మీటర్ల ఎత్తు వరకూ ఉంటాయి.
చిక్కటి లావా పైకి ఎగదన్నినపుడు, ఉపరితలం ఉబ్బి, క్రిప్టోడోమ్స్ ఏర్పడతాయి. సెయింట్ హెలెన్స్ పర్వతం 1980 లో విస్ఫోటనం చెందడం దీనికొక ఉదాహరణ; పర్వతం అడుగున ఉన్న లావా, ఒక ఉబ్బరాన్ని సృష్టించింది. ఇది పర్వతానికి ఉత్తరం వైపుకు జారిపోయింది.
అగ్నిపర్వతం అంటే, గ్రహం లాంటి పెద్ద ద్రవ్యరాశి గల ఖగోళ వస్తువు పైపెంకులో ఏర్పడే చీలిక. ఉపరితలం క్రింద, శిలాద్రవం ఉండే గది నుండి ఈ చీలిక ద్వారా వేడి లావా, అగ్నిపర్వత బూడిద, వాయువులూ వత్తిడితో బయటికి చిమ్ముతాయి.
సౌర వ్యవస్థలోని అంగారకుడు, చంద్రుడు వంటి ఇతర రాతి వస్తువులపై కూడా సిండర్ శంకువులు ఏర్పడవచ్చని ఉపగ్రహ చిత్రాలు సూచించాయి.
తొలుత నిర్మించిన పరీక్షాత్మక షటిలు ఎంటర్‌ప్రైజ్, ఎడ్వర్డ్స్ వద్దకు తీసుకు వచ్చిన తరువాత, బోయింగ్ 747 పై వైమానిక పరీక్షలు చేసారు. షటిలును మోసుకు వెళ్ళేందుకు గాను ఈ విమానానికి మార్పుచేర్పులు చేసారు.1977 ఫిబ్రవరిలో ఎంటర్‌ప్రైజ్‌పై, అప్రోచ్, ల్యాండింగ్ పరీక్షలు చేసారు.1977 ఆగష్టు 12 న, ఎంటర్‌ప్రైజ్ పై మొట్టమొదటి గ్లైడ్ పరీక్ష నిర్వహించారు. అక్కడ అది క్యారియర్ విమానం నుండి విడివడి ఎడ్వర్డ్స్ వద్ద దిగింది. మరో నాలుగు పరీక్షల తరువాత, ఎంటర్‌ప్రైజ్ ను 1978 మార్చి 13 న మార్షల్ స్పేస్ ఫ్లైట్ సెంటర్ కు తరలించారు. ఇక్కడ దాన్ని బాహ్య ఇంధన ట్యాంకుకు, ఘన రాకెట్ బూస్టర్‌లకూ జతచేసారు. ప్రయోగ సమయంలో ఉండే ఒత్తిడిని దానిపై కృత్రిమంగా కలిగించేందుకు దాన్ని కంపనాలకు గురిచేసారు. 1979 ఏప్రిల్ లో, ఎంటర్‌ప్రైజ్ను కి తీసుకువెళ్ళి, అక్కడ దాన్ని బాహ్య ట్యాంకుకు, ఘన రాకెట్ బూస్టర్లకూ జతచేసి, -39 కి లాంచ్ ప్యాడ్‌పై కూర్చోబెట్టారు. ఎంటర్‌ప్రైజ్ ను 1979 ఆగస్టులో కాలిఫోర్నియాకు తిరిగి తీసుకువెళ్ళారు. తరువాత 1984 లో అది వాండెన్‌బర్గ్ వద్ద -6 అభివృద్ధిలో పనిచేసింది.
పైకి వెళ్ళేటపుడు నిట్టనిలువుగా రాకెట్టులా లేచి, వెనక్కి వచ్చేటపుడు గ్లైడరులాగా దిగే సామర్థ్యం ఉండేలా కక్ష్యా వాహనాన్ని రూపొందించారు. దీని మూడు-భాగాల ఫ్యూసెలేజిలో సిబ్బంది విభాగం, కార్గో విభాగం, ఫ్లైట్ ఉపరితలాలు, ఇంజన్లు ఉంటాయి. వాహనం వెనుక భాగంలో ప్రధాన ఇంజన్లు ఉంటాయి. ఇవి ప్రయోగ సమయంలో అవసరమైన థ్రస్ట్‌ను అందిస్తాయి. అలాగే అంతరిక్షం లోకి ప్రవేశించాక, సరైన కక్ష్య లోకి వెళ్ళడానికి, కక్ష్యలను మార్చడానికి, కక్ష్య నుండి బయటికి వచ్చేయడానికి ఈ ఇంజన్లను ఉపయోగిస్తారు. దాని డబుల్ డెల్టా రెక్కలు 18 మీటర్ల పొడవున, లోపలి అంచు వద్ద 81, బయటి అంచు వద్ద 45 కోణం లోనూ ఉంటాయి. పిచ్‌ను నియంత్రించడానికి, పునఃప్రవేశం సమయంలో విమానాన్ని నియంత్రించడానికి అవసరమైన చుక్కాని వగైరా ఏర్పాట్లు ఉన్నాయి. ల్యాండింగ్ అయిన తర్వాత వాహనం వేగాన్ని తగ్గించేందుకు రెండు దశల డ్రాగ్ పారాచూట్ వ్యవస్థ ఉంది. ఈ కక్ష్యా వాహనానికి ముడుచుకునే ల్యాండింగ్ గేర్‌ వ్యవస్థ ఉంది. ప్రధాన ల్యాండింగ్ గేర్‌లో రెండు బ్రేకులు ఉన్నాయి. ముందరి ల్యాండింగ్ గేర్‌లో ఎలక్ట్రో-హైడ్రాలిక్ స్టీరింగు పద్ధతి ఉంది.
తొట్టతొలి కక్ష్యా వాహనం, ఎంటర్‌ప్రైజ్ ను 1976 లో నిర్మించారు. దీన్ని అప్రోచ్, ల్యాండింగ్ పరీక్షల కోసం ఉపయోగించారు. దీనికి కక్ష్య లోకి వెళ్ళే సామర్ధ్యం లేదు. ఆ తరువాత నాలుగు పూర్తిగా పనిచేసే కక్ష్యా వాహనాలను నిర్మించారు. అవి: కొలంబియా, ఛాలెంజర్, డిస్కవరీ, అట్లాంటిస్. వీటిలో రెండు ప్రమాదాల్లో నాశనమయ్యాయి. 1986 లో ఛాలెంజర్, 2003 లో కొలంబియా నౌకలు ప్రమాదాల్లో నాశనమైనపుడు మొత్తం పద్నాలుగు మంది వ్యోమగాములు మరణించారు. ఐదవ కార్యాచరణ వాహనం, ఎండీవర్ ను 1991 లో ఛాలెంజర్ స్థానంలో ప్రవేశపెట్టారు. 2011 జూలై 21 న అట్లాంటిస్ చేసిన చిట్టచివరి యాత్రతో నాసా, స్పేస్ షటిల్ కార్యక్రమానికి ముగింపు పలికింది. ఆ తరువాత నుండి 2020 మే 30 న జరిగిన మొదటి వ్యాపారాత్మక క్రూ డెవలప్‌మెంట్ కార్యక్రమ ప్రయోగం జరిగే వరకూ అమెరికా తమ వ్యోమగాములను అంతర్జాతీయ అంతరిక్ష కేంద్రానికి పంపించడానికి రష్యా వారి సోయుజ్ అంతరిక్ష నౌకను వాడుకుంది.
1980 నవంబరు 24, న, కొలంబియా స్పేస్ షటిలును దాని ఇంధన ట్యాంకుకు, ఘన-రాకెట్ బూస్టర్లకూ జతచేసారు. డిసెంబరు 29న దాన్ని -39 లాంచిప్యాడు వద్దకు తరలించారు. స్పేస్ షటిలు జరిపిన మొట్టమొదటి అంతరిక్ష యాత్ర, -1, అంతరిక్ష నౌకపై నాసా జరిపిన తొట్టతొలి మానవ సహిత యాత్ర. 1981 ఏప్రిల్ 12 న స్పేస్ షటిల్ మొదటిసారిగా పైకెగసింది. దీనిని జాన్ యంగ్, రాబర్ట్ క్రిప్పెన్ నడిపారు. రెండు రోజుల పాటు సాగిన ఈ యాత్రా కాలంలో, యంగ్, క్రిప్పెన్‌లు షటిల్ లోని పరికరాలను పరీక్షించారు. కొలంబియా ఉపరితలంపై పైభాగాన ఉండే అనేక సిరమిక్ పలకలు పడిపోయినట్లు గమనించారు. నాసా, అమెరికా వైమానిక దళ సమన్వయంతో ఉపగ్రహాలను ఉపయోగించి, కొలంబియా దిగువ భాగం అంతా బాగానే ఉందని, ఎటువంటి నష్టం కలగలేదనీ నిర్ధారించుకుంది. ఏప్రిల్ 14 న కొలంబియా భూవాతావరణం లోకి తిరిగి ప్రవేశించి, ఎడ్వర్డ్స్ వైమానిక స్థావరం వద్ద దిగింది.
నిర్దేశించిన పనిని బట్టి స్పేస్ షటిల్ ప్రవేశించిన కక్ష్య రకం ఆధారపడి ఉంటుంది. పునర్వినియోగ స్పేస్ షటిల్ యొక్క ప్రారంభ రూపకల్పన వాణిజ్య, ప్రభుత్వ ఉపగ్రహాలను మోహరించడానికి గాను ఉద్దేశించారు. ఆయా ఉపగ్రహాలను బట్టి షటిలు కక్ష్యను నిర్ణయించేవారు. ఛాలెంజర్ విపత్తు తరువాత, వాణిజ్య పేలోడ్‌లు కోసం డెల్టా వంటి రాకెట్లను వినియోగించారు. స్పేస్ షటిల్ ను హబుల్ స్పేస్ టెలిస్కోప్, , స్పేస్‌ల్యాబ్ గెలీలియో అంతరిక్ష నౌక వంటి శాస్త్రీయ పేలోడ్‌ల కోసం వాడారు. -74 నుండి కక్ష్యావాహనం మిర్ అంతరిక్ష కేంద్రంతో డాకింగ్‌లు నిర్వహించింది. షటిలు చివరి దశాబ్ద ఆపరేషన్లో, దాన్ని అంతర్జాతీయ అంతరిక్ష కేంద్ర నిర్మాణానికి ఉపయోగించారు. యాత్రల వ్యవధి చాలా వరకు కొద్ది రోజుల నుండి రెండు వారాల వరకు ఉండేవి. 17 రోజుల 15 గంటల వ్యవధి గల -80 యాత్ర అత్యంత సుదీర్ఘమైనది
వివిధ షటిల్ విభాగాల బాధ్యతలను నాసాకు చెందిన వివిధ కేంద్రాలు తీసుకున్నాయి. భూమధ్యరేఖాయుత కక్ష్యల్లోకి చేసే ప్రయోగాలకు సంబంధించి, కార్యకలాపాలను నిర్వహించే బాధ్యత ది కాగా, వాండెన్‌బర్గ్ వైమానిక స్థావరానికి ధ్రువీయ కక్ష్యల్లోకి చేసే ప్రయోగాల బాధ్యతను అప్పజెప్పారు. అయితే, షటిల్ చేసిన యాత్రలన్నీ భూమధ్యరేఖా కక్ష్యల్లోకే, ధ్రువీయ కక్ష్యల్లోకి అసలు యాత్రలేమీ చెయ్యలేదు. షటిల్ కార్యకలాపాలన్నిటికీ కేంద్ర బిందువు జాన్సన్ స్పేస్ సెంటర్ . ప్రధాన ఇంజన్లు, బాహ్య ట్యాంకు, ఘన రాకెట్ బూస్టర్ల బాధ్యత ది. జాన్ సి. స్టెనిస్ స్పేస్ సెంటర్ ప్రధాన ఇంజను‌ పరీక్షలు నిర్వహించింది. గొడ్దార్డ్ స్పేస్ ఫ్లైట్ సెంటర్ గ్లోబల్ ట్రాకింగ్ నెట్‌వర్క్‌ను నిర్వహించింది.
స్పేస్ షటిల్ బాహ్య ఇంధన ట్యాంకు స్పేస్ షటిల్ మెయిన్ ఇంజిన్లకు అవసరమైన ఇంధనాన్ని తీసుకువెళ్తుంది. కక్ష్యా వాహనాన్ని, ఘన రాకెట్ బూస్టర్‌లనూ అనుసంధానించే భాగం కూడా ఇదే. 47 మీటర్ల పొడవు, 8.4 మీటర్ల వ్యాసంతో ఉండే ఈ ట్యాంకులో ద్రవ ఆక్సిజన్ కు, ద్రవ హైడ్రోజన్ కు విడివిడిగా ట్యాంకులు ఉంటాయి. 15 మీటర్ల పొడవుండే లాక్స్ ట్యాంకు ముక్కులో ఉంటుంది. 2 లో అధిక భాగాన్ని ఆక్రమిస్తుంది. ఇది 29 మీటర్ల పొడవుంటుంది. స్పేస్ షటిలు పైకి వెళ్ళేటపుడు ఉత్పన్నమయ్యే వేడిని తట్టుకోడానికి ఉపరితలంపై నారింజ రంగు ఫోమును స్ప్రే చేస్తారు.
6 సెకండ్ల వద్ద 120-మిల్లీసెకన్ల వ్యవధిలో మూడు ప్రధాన ఇంజన్లు వరుసగా జ్వలిస్తాయి. - 3 సెకండ్ల సమయానికి ఈ మూడు -25 ఇంజన్లు తమ థ్రస్టులో 90% కు చేరుకుంటాయి. - 0 సెకండ్ల వద్ద లను జ్వలింపజేస్తారు. లను ప్యాడ్‌కు పట్టి ఉంచే ఎనిమిది సున్నితమైన బోల్టులు పేలిపోతాయి, బొడ్డు తాళ్ళు తెగిపోతాయి. టి + 0.23 సెకండ్లకు, లు లిఫ్టాఫ్ ప్రారంభించడానికి తగినంత థ్రస్ట్‌ను తయారు చేస్తాయి, + 0.6 కు గరిష్ట థ్రస్టుకు చేరుకుంటాయి - 0 వద్ద నుండి యాత్ర నియంత్రణ నుండి మిషన్ కంట్రోల్ సెంటర్ చేపడుతుంది.
పైకెగసే సమయం నుండి కటాఫ్ వరకూ షటిల్ ప్రధాన ఇంజన్లకు అవసరమైన ఇంధనాన్ని ఈ ట్యాంకు అందిస్తుంది. ఇంజిన్ ఆగిపోయిన 18 సెకన్ల తర్వాత కక్ష్య వాహనం నుండి విడిపోతుంది. విడీపోయే సమయంలో, ముక్కు నుండి ఆక్సిజన్ వెలువడుతూ ట్యాంకు పల్టీలు కొట్టేలా చేస్తుంది, దీంతో అది పునఃప్రవేశం జరిగేటపుడు విచ్ఛిన్నమై పోతుంది. స్పేస్ షటిల్ వ్యవస్థ లోని ప్రధాన భాగాల్లో ఒక్కటే తిరిగి ఉపయోగపడని అంగం. ఇది బాలిస్టిక్ పథంలో ప్రయాణిస్తూ హిందూ మాహాసముద్రంలో గాని, పసిఫిక్ మహాసముద్రంలో గానీ పడిపోతుంది.
సాలిడ్ రాకెట్ బూస్టర్లు పైకెగసే సమయంలో స్పేస్ షటిల్ కు అవసరమైన థ్రస్టులో 71.4% అందిస్తాయి. ఇప్పటివరకు ఏ అంతరిక్ష రాకెట్టులోనైనా వాడిన ఘన చోదక మోటార్లలో కెల్లా అత్యంత పెద్దవి. 45 మీటర్ల పొడవు, 3.7 మీటర్ల వ్యాసంతో ఉండే ఎస్‌ఆర్‌బి 68 టన్నుల బరువుంటుంది. దీని శంఖాకార ముక్కులో సెపరేషన్ మోటార్లు, పారాచూట్ వ్యవస్థలూ ఉంటాయి. ప్రయాణ మార్గంలో అవసరమైన సర్దుబాట్లను వీలు కలిగించడానికి 8 వరకు గింబాల్ చేయగల సామర్థ్యం వీటి నాజిల్ కు ఉంది.
+ 8.5 నిముషాల వద్ద ప్రధాన ఇంజన్లు కటాఫ్ అవుతాయి. దీనికి 6 సెకన్ల ముందు, -25 ఇంజన్ల థ్రస్టును 67% కి తగ్గిస్తారు. లు బయటి ఇంధన ట్యాంకులో మిగిలి ఉన్న , 2 ను పారబోసి, ట్యాంకును విడదీసి అంతరిక్షం లోకి తోసేస్తుంది. ఈ ట్యాంకు బాలిస్టిక్ పథంలో పడిపోతూ భూవాతావరణం లోకి ప్రవేశించి మండిపోతుంది. కొన్ని చిన్న ముక్కలు హిందూ మహా సముద్రంలో గానీ పసిఫిక్ మహాసముద్రంలో గానీ పడిపోతాయి.
1981 - 1982 లో నాసా, కొలంబియాతో మరో మూడు పరీక్షా యాత్రలు జరిపింది. 1982 జూలై 4 న, కెన్ మాట్టింగ్లీ, హెన్రీ హార్ట్స్‌ఫీల్డ్ జరిపిన -4 యాత్రలో స్పేస్ షటిలు, ఎడ్వర్డ్స్ వద్ద ఉన్న కాంక్రీట్ రన్‌వే పైన దిగింది. నాటి అమెరికా అధ్యక్షుడు రోనాల్డ్ రీగన్, అతని భార్య, సిబ్బందిని కలుసుకున్నారు. -4 తరువాత, నాసా తన అంతరిక్ష రవాణా వ్యవస్థ కార్యోన్ముఖమైనట్లు ప్రకటించింది.
పునర్వినియోగం కోసం రూపొందించిన మొట్టమొదటి కార్యాచరణ కక్ష్యా వాహనం, స్పేస్ షటిల్. ప్రతి కక్ష్యావాహనం అంచనా జీవిత కాలం 100 ప్రయోగాలు లేదా పదేళ్ళు. అయితే ఆ తరువాత దీన్ని పొడిగించారు. ప్రయోగ సమయంలో స్పేస్ షటిల్లో, ఒక కక్ష్యా వాహనం , బాహ్య ఇంధన ట్యాంకు , రెండు ఘన రాకెట్ బూస్టర్‌లు ఉంటాయి.
తొలి యాత్రల్లో లక్ష్యిత కక్ష్యను చేరుకోవడానికి ను రెండు సార్లు మండించేవారు. -38 తరువాత చేసిన యాత్రల్లో సరైన అపోజీని సాధించడానికి -25 ఇంజిన్లను ఉపయోగించారు. కక్ష్యను వృత్తాకారం లోకి మార్చడానికి ఇంజిన్లను ఉపయోగించారు. కక్ష్య ఎత్తు, వాలు యాత్రను బట్టి మారుతూంటాయి. స్పేస్ షటిలు కక్ష్యలు 220 కిలోమీటర్లు, 620 కిలోమీటర్ల మధ్య మారుతూండేవి.
సుమారు + 123 సెకండ్ల వద్ద షటిలు 46 కిలోమీటర్ల ఎత్తున ఉండగా లను ప్రధాన ట్యాంకుకు కలిపి ఉంచే బోల్టులు పేలిపోయి బూస్టర్లు విడిపోతాయి. విడిపోయాక ఈ బూస్టర్లు 67 కిలోమీటర్ల ఎత్తుకు చేరి ఆ పై అట్లాంటిక్ మహాసముద్రంలోకి పారాచూట్ల సాయంతో దిగుతాయి.
స్పేస్ షటిల్ సిబ్బంది ప్రతి యాత్రకూ మారుతూ ఉంటారు. పరీక్షా యాత్రల్లో ఇద్దరు సభ్యులే ఉన్నారు. తరువాతి యాత్రల్లో సాధారణంగా ఏడుగురు వ్యోమగాములు ఉన్నారు. -61 యాత్రలో మాత్రం ఎనిమిది మంది సిబ్బంది ఉన్నారు.
ల్యూకోప్లాస్ట్‌లు : మొక్కల కిరణజన్య సంయోగక్రియ కణజాలాలలో ఇవి కనిపిస్తాయి. ప్రోటీన్, లిపిడ్ స్టార్చ్ నిల్వ కోసం వీటిని ఉపయోగిస్తారు.
క్లోరోప్లాస్ట్‌లు : క్లోరోప్లాస్ట్‌లు మొక్కలలో కొన్ని రకాల ఆల్గేలలో మాత్రమే కనిపిస్తాయి. ఈ అవయవాలు కిరణజన్య సంయోగక్రియ ప్రక్రియను నిర్వహిస్తాయి, ఇది నీరు, కార్బన్ డయాక్సైడ్ తేలికపాటి శక్తిని పోషకాలగా మారుస్తుంది, దీని నుండి మొక్క శక్తిని పొందగలదు. కొన్ని మొక్క కణాలలో వందకు పైగా క్లోరోప్లాస్ట్‌లు ఉండవచ్చు. క్లోరోప్లాస్ట్‌లు రెండు పొరలతో చుట్టుముట్టబడిన డిస్క్ ఆకారపు అవయవాలు. బయటి పొర క్లోరోప్లాస్ట్ బాహ్య ఉపరితలాన్ని ఏర్పరుస్తుంది చిన్న అణువులకు సాపేక్షంగా పారగమ్యంగా ఉంటుంది, ఇది అవయవంలోకి పదార్థాలను ప్రవేశించడానికి అనుమతిస్తుంది. లోపలి పొర బయటి పొర క్రింద ఉంది బాహ్య పదార్ధాలకు తక్కువ పారగమ్యంగా ఉంటుంది.
క్రోమోప్లాస్ట్‌లు: అవి భిన్నమైన, రంగు ప్లాస్టిడ్, ఇవి వర్ణద్రవ్యం సంశ్లేషణకు కిరణజన్య సంయోగక్రియ యూకారియోటిక్ జీవులలో నిల్వ చేయడానికి కారణమవుతాయి. క్రోమోప్లాస్ట్లలో ఎరుపు, నారింజ పసుపు రంగు వర్ణద్రవ్యం ఉన్నాయి, ఇవి అన్ని పండిన పండ్లు పువ్వులకు రంగును అందిస్తాయి.
మొక్క కణాలు యూకారియోటిక్ కణాలు, ఇవి ఇతర యూకారియోటిక్ జీవుల నుండి అనేక ప్రాథమిక కారకాలలో మారుతూ ఉంటాయి. మొక్క జంతు కణాలు రెండూ ఒకే విధమైన అవయవాల తో పాటు కేంద్రకం కలిగి ఉంటాయి. మొక్కలను ఆటోట్రోఫిక్ గా పరిగణిస్తారు. ఎందుకంటే అవి తమ ఆహారాన్ని తామే ఉత్పత్తి చేసుకుంటాయి. ముఖ్యంగా, మొక్క కణాలు ఫోటోఆటోట్రోఫిక్ ఎందుకంటే అవి క్లోరోప్లాస్ట్‌ల సహాయంతో గ్లూకోజ్‌ను ఉత్పత్తి చేయడానికి సూర్యుడి నుండి వచ్చే కాంతి శక్తిని ఉపయోగిస్తాయి. మొక్క కణం విలక్షణమైన అంశాలలో కణ త్వచం వెలుపల కణ గోడ ఉండట పెద్ద కేంద్ర వాక్యూల్. కణ గోడ వాక్యూల్, కణం దృఢత్వాన్ని ఇవ్వడానికి కలిసి పనిచేస్తాయి.ఈ అదనపు అవయవాలు మొక్కలను అస్థిపంజరం అవసరం లేకుండా నిటారుగా ఉండే నిర్మాణాన్ని ఏర్పరుస్తాయి.
ఇది సెల్యులోజ్, గ్లైకోప్రొటీన్లు, లిగ్నిన్, పెక్టిన్ హెమిసెల్యులోజ్‌లతో కూడిన దృఢమైన పొర. ఇది కణ త్వచం వెలుపల ఉంది. ఇందులో ప్రోటీన్లు, పాలిసాకరైడ్లు సెల్యులోజ్ ఉంటాయి. సెల్ గోడ ప్రాధమిక పని కణాన్ని రక్షించడం నిర్మాణాత్మక మద్దతు ఇవ్వడం. మొక్క కణ గోడ యాంత్రిక ఒత్తిడికి వ్యతిరేకంగా కణాన్ని రక్షించడంలో కణానికి రూపం నిర్మాణాన్ని అందించడంలో కూడా పాల్గొంటుంది. ఇది సెల్ లోపలికి వెలుపల ప్రయాణిస్తున్న అణువులను కూడా ఫిల్టర్ చేస్తుంది.
న్యూక్లియోపోర్: న్యూక్లియోర్ పొర న్యూక్లియోపోర్ అని పిలువబడే రంధ్రాలతో చిల్లులు కలిగి ఉంటుంది, ఇది ప్రోటీన్లు న్యూక్లియిక్ ఆమ్లాల గుండా వెళుతుంది.
న్యూక్లియర్ ఎన్వలప్ - న్యూక్లియర్ ఎన్వలప్ రెండు పొరలు కణం జీవితచక్రంలో ఎక్కువ భాగం న్యూక్లియస్ విషయాలను కలుపుతుంది.
మొక్క కణాలు పెద్ద కేంద్ర వాక్యూల్ కలిగి ఉంటాయి. వాక్యూల్ అనేది కణంలోని ప్లాస్మా పొర చిన్న గోళం, ఇది ద్రవం, అయాన్లు ఇతర అణువులను కలిగి ఉంటుంది. వాక్యూల్స్ తప్పనిసరిగా పెద్ద వెసికిల్స్. వివిధ జీవుల కణాలలో వీటిని చూడవచ్చు. ఏదేమైనా, మొక్క కణాలు పెద్ద శూన్యతను కలిగి ఉంటాయి, ఇవి మొత్తం కణం వాల్యూమ్‌లో 30% నుండి 90% వరకు ఎక్కడైనా పడుతుంది.
ఇది కణ గోడ లోపల ఉన్న సెమీ-పారగమ్య పొర. ఇది ప్రోటీన్ కొవ్వు పలుచని పొరతో కూడి ఉంటుంది. కణంలోని నిర్దిష్ట పదార్ధాల ప్రవేశం నిష్క్రమణను నియంత్రించడంలో కణ త్వచం ముఖ్యమైన పాత్ర పోషిస్తుంది. ఉదాహరణకు, కణ త్వచం విషాన్ని లోపలికి ప్రవేశించకుండా చేస్తుంది, పోషకాలు అవసరమైన ఖనిజాలు అంతటా రవాణా చేయబడతాయి .
ఈ అవయవాలలో పొరతో పాటు వాటి స్వంత ఉంటుంది. కిరణజన్య సంయోగక్రియ ప్రక్రియను నిర్వహించడానికి అవి అవసరం. ఇది అనేక అణువుల సంశ్లేషణలో కూడా ఉపయోగించబడుతుంది, ఇవి కణం బిల్డింగ్ బ్లాకులను ఏర్పరుస్తాయి. ప్లాస్టిడ్ల కొన్ని ముఖ్యమైన రకాలు వాటి విధులు క్రింద పేర్కొనబడ్డాయి
న్యూక్లియస్ అనేది యూకారియోటిక్ కణాలలో మాత్రమే ఉండే పొర-కట్టుబడి ఉండే నిర్మాణం. కణవిభజన, జీవక్రియ పెరుగుదలకు అవసరమైన ని నిల్వ చేయడం న్యూక్లియస్ ముఖ్యమైన పని.
తన తండ్రి కోరికమేరకు గొప్ప డాక్టర్‌గా పేరు సంపాదించాలని కోరుకునే చిన్న అమ్మాయి జానకి కథ ఇది. చుదువులో చురుగ్గా ఉండే జానకి తన తండ్రిలాగే డాక్టర్ కావాలని కోరుకుంటుంది. వ్యాపారవేత్త విష్ణువర్ధన్ ఇంట్లో జాననకి తండ్రి శంకర్ వంటవాడిగా పనిచేస్తుంటాడు. అతను తన కలను నెరవేర్చడానికి డాక్టర్ అని తన కుమార్తెతో అబద్దం చెప్తాడు. శంకర్, అతని కుటుంబానికి తన భర్త సహాయం చేయడం చూసి విష్ణువర్ధన్ భార్య భువనేశ్వరి అసూయ పడుతుంది. మరోవైపు, భువనేశ్వరి కొడుకు పాఠశాలలో జానకితో గొడవ పడుతుంటాడు. తన భర్తను శంకర్ నుండి వేరుచేసి వారికి సహాయం చేయకుండా చూడాలని భువనేశ్వరి ప్రయత్నిస్తుంది. జానకికి ఒకరోజు తన తండ్రి వృత్తి గురించి నిజం తెలుస్తుంది. తన తండ్రి కల నెరవేర్చడానికి డాక్టర్ కావాలని నిర్ణయించుకుంటుంది. అంతలోనే తండ్రి ప్రమాదంలో మరణించడంతో జానకి జీవితం మారిపోతుంది. ఈ మనోహర్‌తో తనకు ఉన్న రహస్య సంబంధం గురించి తన భర్తకు తెలియకుండా ఉండడంకోసం భువనేశ్వరి శంకర్‌ను చంపించేస్తుంది.
తండ్రి కలను నిజం చేయడంలో తను అనేక అడ్డంకులను ఎదుర్కోవలసి ఉంటుందని జానకికి తెలుసు. ఇన్ని అడ్డంకుల మధ్య జానకి డాక్టర్ అవ్వడంలో కథ ఎలా మలుపు తిరుగుతుందో అన్నది కథ. జాను, వ్యాపారవేత్త కుమారుడు రామ్ చిన్నప్పటి నుండే ఎంతో స్నేహాంగా ఉంటారు. సంవత్సరాలు గడిచేకొద్దీ, వారి బంధం ప్రేమగా మారుతుంది. డాక్టర్ కావాలన్న తన ఆశయాన్ని సాధించేందుకు జానకి ఉండగా, రామ్ సవతి తల్లి భువన చెప్పుడుమాటల వల్ల వ్యాపారంలో నష్టం వస్తుంది. భువన కుట్రలకు వ్యతిరేకంగా, వారు జీవితంలో ఎలా విజయం సాధిస్తారన్ని మిగతా కథ.
అభిలాష జెమినీ టీవీలో ప్రసారమైన ధారావాహిక. 2019, ఆగస్టు 26 నుండి 2020, జనవరి 18 వరకు సోమవారం నుండి శనివారం వరకు ప్రతిరోజు రాత్రి గం. 7.30 నిముషాలకు ప్రసారం చేయబడింది. శశి సుమీత్ ప్రొడక్షన్స్ పతాకంపై ఎం. కుమార్ దర్శకత్వం వహించిన ఈ ధారావాహికలో స్పందన, రోహిత్ సహ్ని ప్రధాన పాత్రల్లో. అజయ్ రాజ్, శిరీష సౌగంధ్ ముఖ్యపాత్రల్లో నటించారు. ఉదయ టివిలో ప్రసారంకాబడిన నాను నన్న కనసు అనే కన్నడ ధారావాహికకు రిమేక్ ఇది.
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి పెదబయలులోను, ప్రాథమికోన్నత పాఠశాల కిముడుపల్లిలోను, మాధ్యమిక పాఠశాల పెదకొండపల్లిలోనూ ఉన్నాయి. సమీప జూనియర్ కళాశాల పెదబయలులోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.సమీప అనియత విద్యా కేంద్రం అనకాపల్లిలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు విశాఖపట్నం లోనూ ఉన్నాయి.
కవిగారు శిష్య చంచారమునకు వెళ్ళి తిరిగి వచ్చుచుండగా మార్గంలో వీరిని దొంగలు అడ్డగించి సంపాదించుకున్న వస్తువులను దోచుకొని పోయినారు. అప్పుడు అతను చెప్పిన పద్యములో అతను ఇందుర్తిసీమ చామలపల్లి నల్లగిండ తాలూకా వాసియని తెలుస్తున్నది. అతను చోరులపహరించిన వస్తువులను పద్యములో తెల్పి వారిని శపించినాడట. కవిగారు తాలాంక నందినీ పరిణయమును రాసి తాటాకులను నొక స్థలమందు ఉంచగా వాటిని పాడి బర్రె వచ్చి కొంత భంక్షించినదటా. దానికి వగచి మహిషిని శపించు చాటు పద్యం కూడా ఉంది.
ఆంధ్రప్రదేశ్ ప్రభుత్వ ప్రాచ్యలిఖిత పుస్తక భాండాగారమునందు గల తాటాకు పుస్తకము 3 అశ్వాసము చివర "ఈశ్వర నామ సంవత్సర నిజ జ్యేష్ట బహుళ పాడ్యమీ భౌమవాసరం సాయంకాలం వరకు తాలాంక నందినీ పరిణయం తృతీయాశ్వాసము. శ్రీరామానీ వేకలపూ, శ్రీ హయగ్రీవాయ నమః శ్రీశ్రీశ్రీశ్రీశ్రీ శ్రీంజేయును" అని ఉంది. దీని ప్రకారం ఈ పుస్తక రచనా కాలం 26.6.1877 అని తెలియు చున్నది.
తాలాంక నందినీ పరిణయము ఒక తెలుగు కావ్యం. దీనిని మరింగంటి కవులలో ఒకరైన ఆసూరి మఱింగంటి వేంకట నరసింహాచార్యులు రచించారు. దీనిని తొలిసారిగా 1980 లో ఆంధ్రప్రదేశ్ సాహిత్య అకాడమి ప్రచురించింది. ఈ కావ్యానికి శ్రీరంగాచార్య సంపాదకత్వం వహించి విపులమైన పీఠికను అందించారు.
ఈ కవి మరిగంటి వంశానికి చెందినవాడు. ఇతను చరమదశ వరకు కనగల్లులోనే నివసించాడు. అన్నగారి పుత్రుని పుత్ర నిర్వి శేషముగా భావించినను జీవితములో ముఖ్యముగా అంత్యదశలో మిక్కిలి బాధ అనుభవించినట్లు అతను రాసిన రెండు చాటు పద్యాల వలన తెలుస్తుంది.
ఒకప్పుడు లభ్యమై ఇప్పుడు దొరకని కావ్యాలను ప్రచురించడమే థ్యేయంగా పనిచేసే సాహిత్య అకాడమీ "తాలంక నందినీ పరిణయం" పుస్తకాన్ని ముద్రించింది.
ఈ తాళ పత్ర గంథాల రచనా కాలమునకు సంబంధించిన వివరాలు పద్యములలో ఉన్నాయి. దీని ప్రకారం శాలివాహన సంవత్సరము సరియకు సా.శ. 1872 అగును.
తూర్పు జావా ప్రావిన్స్‌లోని అత్యంత పేద ప్రాంతాలలో మదురా ఒకటి. జావా మాదిరిగా ఇక్కడి మట్టి వ్యవసాయానికి అనుకూలమైనంత సారవంతమైనది కాదు. పరిమిత ఆర్థిక అవకాశాలు దీర్ఘకాలిక నిరుద్యోగం ద్వీపవాసులను పేదరికానికి నెట్టడానికి దారితీశాయి. ఇక్కడి పరిస్థితులు ద్వీపవాసులు దీర్ఘకాలం నుండి ద్వీపం నుండి వెలుపలి ప్రాంతాలకు వలసవెళ్ళడానికి కారణంగా మారాయి. జాతిపరంగా మధుర ప్రజలుగా భావించబడుతున్న ప్రజలు ప్రస్తుతం మదురాలో నివసించడం లేదు. ప్రజలు చాలామంది మదురా నుండి ఇండోనేషియాలోని ఇతర ప్రాంతాలకు వెళ్లి ప్రభుత్వ ట్రాన్స్మిగ్రేషన్ కార్యక్రమాలలో పాల్గొన్నారు.
మదురీలు ఇండోనేషియాలో పెద్దజాతి సమూహంగా ఉంది. వారు మదురా ద్వీపం నుండి మాత్రమేకాక పరిసరాలలోని ఉన్న గిలి రాజా, సపుడి, రాస్, కంగేయన్ దీవుల నుండి వచ్చారు. అదనంగా, చాలా మంది మదురీస్ తూర్పు జావా యొక్క తూర్పు భాగంలో నివసిస్తున్నారు. సాధారణంగా దీనిని "హార్స్‌షూ" అని పిలుస్తారు. పసురువాన్ నుండి బన్యువాంగికి ఉత్తరం వరకు వ్యాపించి ఉంది. సితుబొండో, బొండోవోసో, ప్రోబోలింగ్గో, జెంబర్కు తూర్పున, ఉత్తర సురబయ ప్రాంతాలలో కూడా మదురీయులు ఉన్నారు. వీరిలో కొందరు మాలాంగా, జావానీస్ భాషలను కూడా మాట్లాడే సామర్ధ్యం కలిగి ఉన్నారు.
మూడవ అమంగ్కురాటు, ఆయన మామ పంగేరన్ పుగర్ మధ్య జరిగిన మొదటి జావానీస్ యుద్ధం తరువాత 1705 లో డచ్చి మదురా తూర్పు భాగంలో నియంత్రణ సాధించింది. ప్యూగర్ డచ్చి గుర్తింపు లభించడం పశ్చిమ మదుర ప్రభువు ని ప్రభావితమైంది. మద్య జావాలో మొదలైన యుద్ధంలో మదురీయులు జోక్యం చేసుకుంటారన్న ఆశతో పశ్చిమ మదుర ప్రభువు పుగర్ వాదనలకు మద్దతు ఇచ్చాడు. అమంగ్కురాటు ఖైదుచేయబడి చేయబడి సిలోనుకు పంపబడిన సమయంలో పుగర్ మొదటి పకుబువోనో అనే బిరుదును స్వీకరించి డచ్తో ఒక ఒప్పందం మీద సంతకం చేసిన ఫలితంగా డచ్చి తూర్పు మదురమీద సాధికారత సాధించింది.
1740 లో చైనా ఊచకోత తరువాత మద్య జావాలో 1740 తిరుగుబాటును అరికట్టడానికి కాక్రానింగ్రాట్సు డచ్చికి సహాయం చేయడానికి అంగీకరించారు. డచ్ వారితో 1743 ఒప్పందంలో మొదటి పకుబువోనో డచ్చివారికి మధుర మీద పూర్తి సార్వభౌమత్వాన్ని ఇచ్చాడు. దీనిని నాలుగవ కాక్రానింగ్రాటు ఎదిరించి ఓడిపోయి బంజర్‌మాసిన్ ప్రాంతానికి పారిపోయి ఆంగ్లేయుల ఆశ్రయం పొందాడు. సుల్తాను మోసానికిగురై దోపిడి చేయబడి డచ్చి చేత బంధించబడి కేప్ ఆఫ్ గుడ్ హోప్‌కు బహిష్కరించబడ్డాడు.
మదురాలో అధికసంఖ్యలో సున్నీ ముస్లింలు, స్వల్పసంఖ్యలో షియా ముస్లిములు ఉన్నారు. 2012 నుండి అంతర్గత విశ్వాసాల అసమ్మతి హింసకు దారితీసింది. దాడులు జరిగిన ప్రాంతాలలో జ్సంపంగ్ నగరం చుట్టూ అనేక షియా గ్రామాలు ఉన్నాయి. దాడుల కారణంగా ప్రజలు వారి నివాసాలను వదిలి ప్రభుత్వ శరణార్థి కేంద్రాలను ఆశ్రయించారు. 2013 లో ఐక్యరాజ్యసమితి కార్యాలయం సమన్వయ మానవతా వ్యవహారాల కార్యాలయం ఈ దాడుల దాడుల వివరాలను అందించింది.
మదురా ద్వీపం ఇండోనేషియా లోని ఒక ద్వీపం. ఇది జావా ఈశాన్య తీరంలో ఉంది. ఈ ద్వీపం వైశాల్యం సుమారు 4,078.67 చ.కిమీ (పరిపాలనాపరంగా 5,168 కిమీ² తూర్పు, ఉత్తరాన ఉన్న వివిధ చిన్న ద్వీపాలతో సహా) ఉంది. పరిపాలనాపరంగా మదుర తూర్పు జావాలో భాగంగా ఉంది. ఇది ఒక సన్నని జలసంధి ద్వారా జావా నుండి వేరు చేయబడింది. పరిపాలనా విభాగంలో జనసాంద్రత చ.కి.మీ.కు 702 మంది ఉండగా ద్వీపంలో జనసాంద్రత చ.కి.మీ. కి 817.
ఆర్థిక వ్యవస్థకు వ్యవసాయం ప్రధాన జీవనాధారంగా ఉంటుంది. వ్యవసాయం ఒక ప్రధాన జీవనాధార పంట మొక్కజొన్న. ద్వీపంలో అనేక చిన్న భూస్వాములు ఉన్నారు. ఆర్థిక వ్యవస్థలో పశువుల పెంపకం కీలకమైన భాగంగా ఉంది. ఇది రైతు రైతు కుటుంబాలకు అదనపు ఆదాయాన్ని అందిస్తుంది. మదురలో ప్రసిద్ధ బుల్-రేసింగ్ పోటీలు నిర్వహించబడుతుంటాయి. జీవనాధారాని చిన్న తరహాలో చేపలు పట్టడం కూడా ముఖ్యవనరుగా ఉంది.
ద్వీపం ఆర్థిక వ్యవస్థ పొగాకు ఎగుమతులు కూడా ప్రధాన వనరుగా ఉన్నాయి. మదుర నేల అనేక ఆహార పంటలకు మద్దతు ఇవ్వలేక పోయినప్పటికీ ఇక్కడి వ్యవసాయక్షేత్రాలు దేశీయ క్రెటెక్ పరిశ్రమకు అవసరమైన పొగాకు, లవంగాల వంటి మూలపదార్ధాలను ఉత్పత్తిచేయడానికి సహకరిస్తున్నాయి. డచ్ కాలం నుండి ఈ ద్వీపం ఉప్పును ఉత్పత్తి చేసి ఎగుమతి చేసే ప్రాంతంగా ఉంది.
మదురాద్వీపం జనసంఖ్య సుమారు 30,65,000. వీరిలో జాతిపరంగా మదురీలు అధికసంఖ్యలో ఉన్నారు. మదురాద్వీపంలో మదురేస్ భాష ప్రధాన భాషగా ఉంది. ఇది ఆస్ట్రోనేషియన్ భాషాకుటుంబంలో ఒకదానికి చెందినది. ఇది తూర్పు జావాలో కొంత భాగం, వెలుపలి 66 ద్వీపాలలో కూడా వాడుకలో ఉంది.
తరువాత డచ్చి వారు తమ సొంత ప్రతినిధితో మదురప్రాంతాన్ని నాలుగు రాష్ట్రాలుగా విభజించి పరిపాలనా కొనసాగించారు. ప్రారంభంలో ఈ ద్వీపం వలస దళాల మకాంగా ఉపయోగించబడింది. 19వ శతాబ్దం రెండవ భాగంలో ద్వీపసమూహంలోని డచ్-నియంత్రిత భూభాగాలకు ఉప్పు ప్రధాన ఆదాయవనరుగా మారింది.
1964 లో మాతురం సుల్తానేటుకు చెందిన సుల్తాన్ అగుంగు మదురా ద్వీపాన్ని జయించి ఈ ప్రాంతాన్ని కాక్రానింగ్రాట్సు రాచరికపాలన క్రిందకు తీసుకువచ్చాడు. కాక్రానిన్గ్రాటు కుటుంబం జావాకేంద్ర పాలనను వ్యతిరేకిస్తూ అత్యకమైన మాతారాం భాగాలను జయించింది.
మదురా ద్వీపాలు తూర్పుజావాలో భాగంగా ఉన్నాయి. ఇవి 4 రీజెన్సీలుగా విభజించబడ్డాయి. ఇవి పడమర నుండి తూర్పుగా జాబితా చేయబడ్డాయి.
సహేతుకమైన కారణంతో నిరోధించకపోతే, బోర్డు అన్ని సమావేశాలలో సమావేశమై అధ్యక్షత వహించడం వ్యాపార ప్రవర్తనను నియంత్రించటంలాంటి అధికారాలు కలిగి ఉంటాడు.
అన్ని విధులను నిర్వర్తించడం, ఈ చట్టం ద్వారా లేదా అధ్యక్షుడికి ప్రత్యేకంగా సంక్రమించిన లేదా ఇవ్వబడిన అన్ని అధికారాలను వినియోగించటానికి అధికారం ఉంది.
ఈ చట్టం యొక్క నిబంధనలను అమలు చేసే ఉద్దేశ్యంతో కార్యనిర్వాహక అధికారాన్ని వినియోగించుకోవడానికి ఈ చట్టం విధించిన పరిమితులు, షరతులకు లోబడి ఉంటుంది.
కంటోన్మెంట్ బోర్డు అనేది, భారతదేశంలో ఒక పౌర పరిపాలన సంస్థ. ఇది భారత రక్షణ మంత్రిత్వ శాఖ నియంత్రణలో పరిపాలన సాగిస్తుంది.కంటోన్మెంట్స్ చట్టం 2006 ప్రకారం ఇందులో ఎక్స్-అఫిషియో, నియమిత సభ్యులతో పాటు ఎన్నుకోబడిన సభ్యులతో సంఘం ఏర్పడింది. బోర్డు సభ్యుని పదవీకాలం ఐదు సంవత్సరాలు ఉంటుంది. కంటోన్మెంట్ పాలకవర్గంలో ఎనిమిది మంది ఎన్నుకోబడిన సభ్యులు,నియమించిన సైనిక సభ్యులు ముగ్గురు , ఎక్స్-అఫిషియో సభ్యులు ముగ్గురు (స్థావరం అధిపతి, స్థావరం ఇంజనీర్, సీనియర్ ఎగ్జిక్యూటివ్ మెడికల్ ఆఫీసర్), జిల్లా మేజిస్ట్రేట్ ప్రతినిధులుగా ఉంటారు.భారతదేశంలో 64 సైనికనివాస ప్రాంత మండళ్లు ఉన్నాయి.
సైనిక శిబిరాలు ఉన్న ప్రాంతంలో ప్రజారోగ్యం, నీటి సరఫరా, పారిశుధ్యం, ప్రాథమిక విద్య, వీధి దీపాలు వంటి తప్పనిసరి విధులను సైనికనివాస ప్రాంత మండలి చూసుకుంటుంది. భారత ప్రభుత్వానికి చెందిన వనరులు కాబట్టి, అది వీటిమీద ఎటువంటి పన్నులు విధించదు. వీటికి భారత ప్రభుత్వమే ఆర్థిక సహాయం అందిస్తుంది.
చీఫ్ ఎగ్జిక్యూటివ్ ఆఫీసరును కాకుండా మండలిలో ఏ ఇతర సభ్యుడైన ఏదేని సమావేశ సమయంలో తీవ్ర దుష్ప్రవర్తనతో ప్రవర్తించినయెడల ఆ మండలి సమావేశంనుండి హాజరుకాకుండా సస్పెండ్ చేయడానికి అధికారం ఉంది.